Praegu on saada uuenduslikke ja tõhusaid puhasteid, mida Eestis veel ei ole. Seetõttu on kavas teha ka pilootkatseid, mis võimaldaksid neid tehnoloogiaid hinnata ja muudega võrrelda. Võrdluseks valiti membraanbioreaktor (membrane bioreactor, MBR), s.o aktiivmudapuhasti, milles järelsetitit asendab 0,1 - 0,01 µm avasuurusega membraan. Selle suhteliselt kalli ja keeruka lahenduse rakendamine jääb tänapäeval küll tellija jaoks küsitavaks. Kuna membraantehnoloogia puhasti heitvett mõnevõrra desinfitseerib, võib MBR otstarbekaks osutuda reostustundlikel aladel või supluspiirkonnas.